
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2324 

29 Αυγούστου 2014 


ΑΠΟΦΑΣΕΙ Σ 

Αριθμ. οικ.Α-47061/3652 

Καθορισμός τιμολογιακής πολιτικής και τύπων κομί¬ 
στρου μετακίνησης στην περιοχή αρμοδιότητας 
ΟΑΣΑ Α.Ε. (Ο.ΣΥ. Α.Ε. και ΣΤΑ.ΣΥ Α.Ε.), καθώς επίσης 
και καθορισμός ενεργειών και θεσμικών, οργανωτι¬ 
κών, λειτουργικών και διοικητικών μέτρων για την 
υλοποίηση αυτής της πολιτικής 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ - ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ - ΠΟΛΙΤΙΣΜΟΥ ΚΑΙ 
ΑΘΛΗΤΙΣΜΟΥ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ - ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ - ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ - 
ΤΟΥΡΙΣΜΟΥ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α. του άρθρου 7 και των παρ. 3α και 3β του άρθρου 10 
του Ν. 3429/2005 «Δημόσιες Επιχειρήσεις και Οργανισμοί 
(Δ.Ε.Κ.Ο.)» (Α' 314), όπως ισχύει, 
β. του άρθρου έκτου παρ. 2 (α),(β), (γ) και (δ) του 
Ν. 4079/2012 (Α' 180), 

γ. του Ν. 3920/2011 «Εξυγίανση, αναδιάρθρωση και ανά¬ 
πτυξη των αστικών συγκοινωνιών Περιφέρειας Αττικής 
και άλλες διατάξεις» (Α' 33), όπως ισχύει, 
δ. του Ν. 2669/1998 «Οργάνωση και λειτουργία των 
Αστικών Συγκοινωνιών στην περιοχή Αθηνών - Πειραιώς 
και Περιχώρων» (Α' 283), όπως ισχύει, 
ε. των παρ. 3α και 3β της Υποπαραγράφου Γ2 του 
Άρθρου Πρώτου του Ν. 4254/2014 (Α' 85), 
στ. της παραγράφου (γ) του άρθρου 2 του Ν. 1214/1981 
(Α' 286) όπως τροποποιήθηκε με το άρθρο 22 του 
Ν. 3446/2006 (Α' 49), 

ζ. του άρθρου 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (Α' 98), 

η. του άρθρου 1 του π.δ. 185/2009 (Α' 213) περί ανασύ¬ 
στασης του Υπουργείου Οικονομικών όπως έχει τρο¬ 
ποποιηθεί και συμπληρωθεί με τα άρθρα 1 και 4 του 
π.δ. 189/2009 (Α' 221) περί καθορισμού και ανακατανομής 
αρμοδιοτήτων των Υπουργείων, 


θ. του άρθρου 1 του π.δ. 118/2013 «τροποποίηση του 
π.δ. 85/2012 (Α'141) -Ίδρυση Υπουργείου Υποδομών, Με¬ 
ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως» (Α' 152), 

ι. του π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153), 

κ. της υπ’ αριθμ. 99/1990 πράξης του Υπουργικού Συμ¬ 
βουλίου (Α' 109). 

2. Την υπ’ αριθμ. 5005/ΔΕΚΘ2348/21-11-2012 απόφαση 
Διυπουργικής Επιτροπής Δημοσίων Επιχειρήσεων και 
Οργανισμών με θέμα: «Αναπροσαρμογή του τιμολογίου 
κομίστρων για τους συγκοινωνιακού φορείς της περι¬ 
οχής ευθύνης του ΟΑΣΑ (Ο.ΣΥ. Α.Ε. και ΣΤΑ.ΣΥ. Α.Ε.)» 
(Β' 3203), όπως τροποποιήθηκε και συμπληρώθηκε με 
την υπ’ αριθμ. 13032/ΔΕΚΟ598/2013 (Β' 689) όμοια. 

3. Την υπ’ αριθμ. 21580/ΕΓΔΕΚΟ 2784/29.4.2009 από¬ 
φαση Διυπουργικής Επιτροπής Δημοσίων Επιχειρήσε¬ 
ων και Οργανισμών με θέμα: «Καθορισμός μειωμένου 
κομίστρου σε ΕΘΕΛ, ΗΣΑΠ, ΗΛΠΑΠ, ΑΜΕΛ, ΤΡΑΜ και 
ΠΡΟΑΣΤΙΑΚΟ (Τραινοσε)» (Β' 799). 

4. Την υπ’ αριθμ. 17582/ΕΓΔΕΚΟ 803/16.4.2008 απόφαση 
Διυπουργικής Επιτροπής Δημοσίων Επιχειρήσεων και 
Οργανισμών με θέμα: «Καθορισμός κομίστρων ΕΘΕΛ, 
ΗΣΑΠ, ΗΛΠΑΠ, ΑΜΕΛ, ΤΡΑΜ, ΠΡΟΑΣΤΙΑΚΟΥ (ΤΡΑΙΝΟΣΕ)» 
(ΦΕΚ Β' 695). 

5. Την υπ’ αριθμ. Α-37017/2980/2007 κοινή υπουργική 
απόφαση με θέμα: «Επανακαθορισμός της τιμολογιακής 
πολιτικής για τους σταθμούς της ΑΜΕΛ και ΠΡΟΑΣΤΙ- 
ΑΚΟΥ, σε Παλλήνη, Κάντζα, Κορωπί και Αεροδρόμιο» 
(Β' 1147). 

6. Την υπ’ αριθμ. Α-41744/3610/24.7.2006 κοινή υπουρ¬ 
γική απόφαση με θέμα: «Καθορισμός κομίστρων της 
ΑΜΕΛ για τους σταθμούς Παλλήνη, Κάντζα, Κορωπίου» 
(Β' 1351), όπως τροποποιήθηκε και ισχύει. 

7. Την υπ’ αριθμ. Π29/Φ.11/Γ.Π. οικ.28149/1116/28.08.2013 
κοινή υπουργική απόφαση με θέμα: «Χορήγηση Δελτίου 
Μετακίνησης σε Ατομα με Αναπηρίες για το έτος 2013» 
(Β' 2182). 

8. Την υπ’ αριθμ. Π3α/Φ.11/Γ.Π.οικ.34035/02.04.2012 κοινή 
υπουργική απόφαση με θέμα: «Χορήγηση Δελτίου Με- 

τακίνησης σε Άτομα με Αναπηρίες για το έτος 2012» 
(Β' 1122). 

9. Την υπ’ αριθμ. Φ.5/114196/Β3/04.10.2011 κοινή υπουργι¬ 
κή απόφαση με θέμα: «Διευκολύνσεις στις μετακινήσεις 
με τα μέσα μαζικής μεταφοράς των φοιτητών των Α.Ε.Ι.» 
(Β' 2234), όπως τροποποιήθηκε με την κοινή υπουργική 
απόφαση υπ’ αριθμ. Φ.593259/Β3/13.08.2012 (Β' 2377). 

10. Την υπ.αριθμ. 3097/2014 απόφαση Δ.Σ. ΟΑΣΑ. 

11. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Τον καθορισμό της τιμολογιακής πολιτικής και των τύ¬ 
πων κομίστρου μετακίνησης με τα μέσα των εταιρειών 
παροχής συγκοινωνιακού έργου, στην περιοχή αρμοδι¬ 
ότητας ΟΑΣΑ Α.Ε. (Ο.ΣΥ. ΑΕ και ΣΤΑ.ΣΥ ΑΕ), ως εξής: 

Αρθρο 1 

ΤΙΜΕΣ ΕΙΣΙΤΗΡΙΩΝ 

α. Καθιερώνεται ενιαίο εισιτήριο αξίας 1,20 ευρώ, χρο¬ 
νικής ισχύος 70 λεπτών από την επικύρωσή του κατά την 
πρώτη επιβίβαση, με ισχύ σε όλα τα συγκοινωνιακά μέσα 
αρμοδιότητας Ο.Α.Σ.Α.: Ο.ΣΥ. (λεωφορεία, τρόλεϊ) και 
ΣΤΑ.ΣΥ. (ηλεκτρικό σιδηρόδρομο, τραμ, μετρά μέχρι το 
Κορωπί). Το εισιτήριο αυτό δεν ισχύει για μετακινήσεις 
με τις λεωφορειακές γραμμές οχρΓβεε του Αεροδρο¬ 
μίου και την ειδική λεωφορειακή γραμμή οχρΓβεε Χ80 
της Ο.ΣΥ. Τιμή του αντίστοιχου μειωμένου εισιτηρίου: 
0,60 ευρώ. 

Ο χρόνος ισχύος του ενιαίου εισιτηρίου είναι 70 λε¬ 
πτά από την επικύρωσή του κατά την πρώτη επιβίβαση 
και δεν επιτρέπεται δεύτερη επικύρωση. Μετά τη λήξη 
του χρόνου ισχύος του, απαιτείται επικύρωση νέου ει¬ 
σιτηρίου. 

β Καθιερώνεται εισιτήριο πέντε ημερών για όλα τα 
μέσα: Ο.ΣΥ. (λεωφορεία, τρόλεϊ) και ΣΤΑ.ΣΥ. (ηλεκτρικό 
σιδηρόδρομο, τραμ, μετρά μέχρι το Κορωπί) το οποίο 
ισχύει για 5 πλήρη 24ωρα από την επικύρωσή του και η 
τιμή του ορίζεται σε 10,00 ευρώ. Το εισιτήριο αυτό δεν 
ισχύει για μετακινήσεις με τις λεωφορειακές γραμμές 
8χρΓθ55 του Αεροδρομίου και την ειδική λεωφορειακή 
γραμμή οχρίΌεε Χ80 της Ο.ΣΥ. 

γ. Η τιμή του ημερήσιου εισιτηρίου για όλα τα μέσα: 
Ο.ΣΥ. (λεωφορεία, τρόλεϊ) και ΣΤΑ.ΣΥ. (ηλεκτρικό σιδη¬ 
ρόδρομο, τραμ, μετρά μέχρι το Κορωπί), ορίζεται σε 
4,00 ευρώ. Το εισιτήριο αυτό ισχύει για μετακινήσεις με 
την ειδική λεωφορειακή γραμμή οχρΓβεε Χ80 της Ο.ΣΥ. 
και δεν ισχύει για μετακινήσεις με τις λεωφορειακές 
γραμμές οχρΓβεε του Αεροδρομίου της Ο.Σ.Υ. 

δ. Το εισιτήριο των λεωφορειακών γραμμών οχρΓοεε 
του Αεροδρομίου της Ο.ΣΥ., ορίζεται σε 5,00 ευρώ. Τιμή 
του αντίστοιχου μειωμένου εισιτηρίου: 2,50 ευρώ. 

ε. Το εισιτήριο της ΣΤΑ.ΣΥ. (μετρό) προς και από τον 
Διεθνή Αερολιμένα Αθηνών (Δ.Α.Α.) ορίζεται σε 8,00 
ευρώ. Τιμή του αντίστοιχου μειωμένου εισιτηρίου: 4,00 
ευρώ. 

ζ. Το εισιτήριο δύο (2) ατόμων και το εισιτήριο τριών 
(3) ατόμων της ΣΤΑ.ΣΥ. (μετρό) προς και από τον Διεθνή 
Αερολιμένα Αθηνών (Δ.Α.Α.) ορίζεται σε 14,00 ευρώ και 
20,00 ευρώ αντίστοιχα. 

η. Το μετ’ επιστροφής εισιτήριο της ΣΤΑ.ΣΥ. (μετρό) 
προς και από τον Διεθνή Αερολιμένα Αθηνών (Δ.Α.Α.) 
ορίζεται σε 14,00 ευρώ. Η επιστροφή θα πρέπει να πραγ¬ 
ματοποιείται εντός μίας εβδομάδος από την επικύρωσή 
του κατά την πρώτη επιβίβαση. 


θ. Τα προαναφερόμενα εισιτήρια, που ισχύουν για δι¬ 
αδρομές προς και από τον Διεθνή Αερολιμένα Αθηνών 
(Δ.Α.Α.) με το μετρό, ισχύουν στην Ο.ΣΥ. (λεωφορεία, 
τρόλεϊ), και στη ΣΤΑ.ΣΥ. (μετρό, ηλεκτρικό σιδηρόδρομο 
και τραμ), για 70 λεπτά, τόσο μετά την πρώτη επικύ¬ 
ρωση στην πρώτη διαδρομή, όσο και μετά τη δεύτερη 
επικύρωση κατά την επιστροφή, όσον αφορά το μετ’ 
επιστροφής εισιτήριο. 

ι. Η τιμή του «3ήμερου Τουριστικού Εισιτηρίου», για 
απεριόριστο αριθμό μετακινήσεων με (λεωφορεία, τρό¬ 
λεϊ, ηλεκτρικό σιδηρόδρομο, τραμ, μετρό μέχρι το Κο¬ 
ρωπί) και από μία διαδρομή από και προς τον Διεθνή 
Αερολιμένα Αθηνών με το Μετρό ή τις αντίστοιχες λεω- 
φορειακές γραμμές οχρΓοεε της ΟΣΥ, για 3 πλήρη 24ωρα 
από την πρώτη και μοναδική επικύρωσή του, ορίζεται 
σε 20,00 ευρώ και δεν διατίθεται αντίστοιχο εισιτή¬ 
ριο μειωμένης τιμής. Το «3ήμερο Τουριστικό Εισιτήριο» 
ισχύει και για μετακινήσεις με την ειδική λεωφορειακή 
γραμμή οχρΓοεε Χ80 της Ο.ΣΥ. 

ια. Η τιμή του εισιτηρίου του Μετρό (ΣΤΑ.ΣΥ.) από τους 
σταθμούς Παλλήνη-Κάντζα-Κορωπί προς και από τον 
Διεθνή Αερολιμένα Αθηνών (ΔΑΑ) ορίζεται σε 6,00 ευρώ. 
Τιμή του αντίστοιχου μειωμένου εισιτηρίου: 3,00 ευρώ. 

ιβ. Η τιμή του «7ήμερου εισιτήριου Αεροδρομίου», το 
οποίο επιτρέπει απεριόριστο αριθμό μετακινήσεων με 
τα συγκοινωνιακά μέσα αρμοδιότητας ΟΑΣΑ (Ο.ΣΥ. και 
ΣΤΑ.ΣΥ.) συμπεριλαμβανομένων και των γραμμών προς 
και από τον Διεθνή Αερολιμένα Αθηνών (ΔΑΑ) με το 
μετρό και τα λεωφορεία οχρΓβεε, για επτά (7) πλήρη 
24ωρα από την πρώτη και μοναδική επικύρωσή του, 
ορίζεται σε 50,00 ευρώ και δεν διατίθεται αντίστοιχο 
εισιτήριο μειωμένης τιμής. 

ιγ. Καταργούνται από την ισχύ της παρούσας οι πα¬ 
ρακάτω κατηγορίες εισιτηρίων: 

1. Το εισιτήριο μίας διαδρομής - μίας χρήσης αξίας 
1,20 ευρώ (καθώς και το αντίστοιχο μειωμένο εισιτήριο: 
αξίας 0,60 ευρώ). 

2. Το εβδομαδιαίο εισιτήριο για όλα τα μέσα: Ο.ΣΥ. 
(λεωφορεία, τρόλεϊ) και ΣΤΑ.ΣΥ. (ηλεκτρικό σιδηρόδρο¬ 
μο, τραμ, μετρό μέχρι το Κορωπί) αξίας 14,00 ευρώ. 

Αρθρο 2 

ΤΙΜΕΣ ΜΗΝΙΑΙΩΝ ΚΑΡΤΩΝ 
ΑΠΕΡΙΟΡΙΣΤΩΝ ΔΙΑΔΡΟΜΩΝ: 

α. Τιμή Μηνιαίας Κάρτας Απεριορίστων διαδρομών για 
όλα τα μέσα: Ο.ΣΥ. (λεωφορεία, τρόλεϊ) και ΣΤΑ.ΣΥ. (ηλε¬ 
κτρικό σιδηρόδρομο, τραμ και Μετρό μέχρι το Κορωπί): 
30,00 ευρώ. Η κάρτα αυτή δεν ισχύει για μετακινήσεις 
με τις λεωφορειακές γραμμές οχρΓοεε του Αεροδρομίου 
και την ειδική λεωφορειακή γραμμή οχρΓβεε Χ80 της 
Ο.ΣΥ. Τιμή μειωμένης κάρτας: 15,00 ευρώ. 

β. Τ ιμή Μηνιαίας Κάρτας Αεροδρομίου προς και από 
τον Διεθνή Αερολιμένα Αθηνών (ΔΑΑ): 45,00 ευρώ. Ισχύ¬ 
ει σε όλα ανεξαιρέτως τα Μέσα αρμοδιότητας ΟΑΣΑ: 
Ο.ΣΥ. (λεωφορεία, τρόλεϊ) και ΣΤΑ.ΣΥ. (ηλεκτρικό σι¬ 
δηρόδρομο, τραμ και Μετρό). Τιμή μειωμένης κάρτας: 
23,00 ευρώ. 

γ. Η Μηνιαία Κάρτα απεριορίστων διαδρομών για 
λεωφορεία (Ο.ΣΥ), τρόλεϊ (Ο.ΣΥ.) και τραμ (ΣΤΑ.ΣΥ.) 
αξίας 20,00 ευρώ (καθώς και η αντίστοιχη μειωμένη 
αξίας 10,00 ευρώ), καταργείται από την ισχύ της 
παρούσας. 

Άρθρο 3 

ΤΙΜΕΣ ΕΤΗΣΙΩΝ ΚΑΡΤΩΝ 
ΑΠΕΡΙΟΡΙΣΤΩΝ ΔΙΑΔΡΟΜΩΝ 

α. Τιμή Ετήσιας Κάρτας απεριορίστων διαδρομών για 
όλα τα μέσα: Ο.ΣΥ. (λεωφορεία, τρόλεϊ) και ΣΤΑ.ΣΥ. (ηλε¬ 
κτρικό σιδηρόδρομο, τραμ και μετρό μέχρι το Κορωπί): 
320,00 ευρώ. Η ετήσια κάρτα δεν ισχύει για μετακινήσεις 
με τις λεωφορειακές γραμμές θχρΓβεε του Αεροδρομίου 
και την ειδική λεωφορειακή γραμμή βχρίΌεε Χ80 της 
Ο.ΣΥ. Τιμή μειωμένης ετήσιας κάρτας: 160,00 ευρώ. Οι 
μειωμένες ετήσιες κάρτες δεν διατίθενται με επιπλέον 
έκπτωση σε περιπτώσεις μαζικής πώλησης. 

β. Τιμή Ετήσιας Κάρτας Αεροδρομίου προς και από τον 
Διεθνή Αερολιμένα Αθηνών (ΔΑΑ): 450,00 ευρώ. Ισχύει 
σε όλα ανεξαιρέτως τα Μέσα Μεταφοράς αρμοδιότητας 
ΟΑΣΑ: Ο.ΣΥ. (λεωφορεία, τρόλεϊ) και ΣΤΑ.ΣΥ. (ηλεκτρικό 
σιδηρόδρομο, τραμ και Μετρό). Τιμή μειωμένης ετήσιας 
κάρτας Αεροδρομίου: 230,00 ευρώ. 

γ. Η Ετήσια Κάρτα απεριορίστων διαδρομών για λε¬ 
ωφορεία (Ο.ΣΥ), τρόλεϊ (Ο.ΣΥ.) και τραμ (ΣΤΑ.ΣΥ.) αξίας 
200,00 ευρώ, καταργείται από της ισχύος της παρούσας. 

Αρθρο 4 

ΤΙΜΕΣ ΤΡΙΜΗΝΙΑΙΩΝ ΚΑΙ ΕΞΑΜΗΝΙΑΙΩΝ ΚΑΡΤΩΝ 

α. Τιμή κάρτας απεριορίστων διαδρομών τρίμηνης 
διάρκειας με ισχύ για όλα τα μέσα: Ο.ΣΥ. (λεωφορεία, 
τρόλεϊ) και ΣΤΑ.ΣΥ. (ηλεκτρικό σιδηρόδρομο, τραμ και 
μετρό μέχρι το Κορωπί): 85,00 ευρώ. Η κάρτα τρίμηνης 
διάρκειας δεν ισχύει για μετακινήσεις με τις λεωφο- 
ρειακές γραμμές θχρΓβεε του Αεροδρομίου και την ει¬ 
δική λεωφορειακή γραμμή ΘχρΓβεε Χ80 της Ο.ΣΥ. Τ ιμή 
μειωμένης κάρτας τρίμηνης διάρκειας: 43,00 ευρώ. Οι 
μειωμένες κάρτες τρίμηνης διάρκειας δεν διατίθενται 
με επιπλέον έκπτωση σε περιπτώσεις μαζικής πώλησης. 

β. Τιμή κάρτας απεριορίστων διαδρομών Αεροδρομίου, 
τρίμηνης διάρκειας με ισχύ για όλα τα μέσα: Ο.ΣΥ. (λε¬ 
ωφορεία, τρόλεϊ) και ΣΤΑ.ΣΥ. (ηλεκτρικό σιδηρόδρομο, 
τραμ και μετρό μέχρι το Αεροδρόμιο): 130,00 ευρώ. Η 
κάρτα τρίμηνης διάρκειας δεν ισχύει για μετακινήσεις 
με την ειδική λεωφορειακή γραμμή θχρΓβεε Χ80 της 
Ο.ΣΥ. Τ ιμή μειωμένης κάρτας Αεροδρομίου τρίμηνης 
διάρκειας: 65,00 ευρώ. Οι μειωμένες κάρτες τρίμηνης 
διάρκειας δεν διατίθενται με επιπλέον έκπτωση σε πε¬ 
ριπτώσεις μαζικής πώλησης. 

γ. Τιμή κάρτας απεριορίστων διαδρομών εξάμηνης 
διάρκειας με ισχύ για όλα τα μέσα: Ο.ΣΥ. (λεωφορεία, 
τρόλεϊ) και ΣΤΑ.ΣΥ. (ηλεκτρικό σιδηρόδρομο, τραμ και 
μετρό μέχρι το Κορωπί): 165,00 ευρώ. Η κάρτα εξάμη¬ 
νης διάρκειας δεν ισχύει για μετακινήσεις με τις λεω- 
φορειακές γραμμές θχρΓβεε του Αεροδρομίου και την 
ειδική λεωφορειακή γραμμή θχρΓβεε Χ80 της Ο.ΣΥ. Τιμή 
μειωμένης κάρτας εξάμηνης διάρκειας: 83,00 ευρώ. Οι 
μειωμένες κάρτες εξάμηνης διάρκειας δεν διατίθενται 
με επιπλέον έκπτωση σε περιπτώσεις μαζικής πώλησης. 

δ. Τιμή κάρτας απεριορίστων διαδρομών Αεροδρομίου 
εξάμηνης διάρκειας με ισχύ για όλα τα μέσα: Ο.ΣΥ. (λε¬ 
ωφορεία, τρόλεϊ) και ΣΤΑ.ΣΥ. (ηλεκτρικό σιδηρόδρομο, 
τραμ και μετρό μέχρι το Αεροδρόμιο): 230,00 ευρώ. Η 
κάρτα εξάμηνης διάρκειας δεν ισχύει για μετακινήσεις 
με την ειδική λεωφορειακή γραμμή θχρΓβεε Χ80 της 
Ο.ΣΥ. Τ ιμή μειωμένης κάρτας Αεροδρομίου εξάμηνης 
διάρκειας: 115,00 ευρώ. Οι μειωμένες κάρτες εξάμηνης 
διάρκειας δεν διατίθενται με επιπλέον έκπτωση σε πε¬ 
ριπτώσεις μαζικής πώλησης. 


Άρθρο 5 

ΔΙΚΑΙΩΜΑ ΜΕΤΑΚΙΝΗΣΗΣ ΜΕ ΠΛΗΡΗ 
Ή ΜΕΡΙΚΗ ΑΠΑΛΛΑΓΗ ΑΠΟ ΤΗΝ ΚΑΤΑΒΟΛΗ 
ΚΟΜΙΣΤΡΟΥ ΣΤΑ ΑΣΤΙΚΑ ΣΥΓΚΟΙΝΩΝΙΑΚΑ ΜΕΣΑ 
ΠΕΡΙΟΧΗΣ ΑΡΜΟΔΙΟΤΗΤΑΣ ΟΑΣΑ 
(Ο.ΣΥ. Α.Ε. & ΣΤΑ.ΣΥ. Α.Ε.) 

α. Το δικαίωμα μετακίνησης με πλήρη απαλλαγή από 
την καταβολή κομίστρου ή με καταβολή μειωμένου κο¬ 
μίστρου στα συγκοινωνιακά μέσα αρμοδιότητας ΟΑΣΑ 
(Ο.ΣΥ. Α.Ε. & ΣΤΑ.ΣΥ. Α.Ε.) χορηγείται μόνον εφόσον το 
αρμόδιο Υπουργείο χορήγησης αυτού του δικαιώματος 
συνάψει προηγουμένως σύμβαση με τον ΟΑΣΑ και κατα¬ 
βάλει το αντίτιμο της δαπάνης (σύμφωνα με την παρ. 4 
του άρθρου 6, Ν. 3920/2011). Δεσμευτική προϋπόθεση 
για τη σύναψη των συμβάσεων με τον ΟΑΣΑ αποτελεί 
η πρόβλεψη και η εγγραφή της αντίστοιχης πίστωσης, 
στις κατηγορίες δαπανών του προϋπολογισμού του 
κατά περίπτωση αρμόδιου Υπουργείου. 

β. Το δικαίωμα μετακίνησης με πλήρη απαλλαγή από 
την καταβολή κομίστρου ή με καταβολή μειωμένου κο¬ 
μίστρου στα συγκοινωνιακά μέσα αρμοδιότητας ΟΑΣΑ 
(Ο.ΣΥ. Α.Ε. & ΣΤΑ.ΣΥ. Α.Ε.), πιστοποιείται με την «Κάρτα 
Ελεύθερης Μετακίνησης» ή την «Κάρτα Μετακίνησης 
Μειωμένου Κομίστρου», η οποία εκδίδεται από τον 
ΟΑΣΑ και ισχύει για το προβλεπόμενο από τις συμβά¬ 
σεις χρονικό διάστημα. 

γ. Στις συμβάσεις μεταξύ του ΟΑΣΑ και του αρμόδιου 
κατά περίπτωση Υπουργείου, καθορίζεται η ποσότητα 
και ο τύπος των Καρτών Μετακίνησης, το αντίτιμο της 
κάθε Κάρτας και ο τρόπος καταβολής του, ενώ η διάθεση 
των Καρτών πραγματοποιείται με εποπτεία και έλεγχο 
του αρμόδιου αντισυμβαλλόμενου Υπουργείου, το οποίο 
οφείλει να μεριμνήσει ώστε οι δικαιούχοι να παραλαμβά- 
νουν εγκαίρως τις Κάρτες Μετακίνησης που δικαιούνται. 

δ. Σε κάθε Κάρτα Μετακίνησης αναγράφεται το αντι¬ 
συμβαλλόμενο με τον ΟΑΣΑ Υπουργείο, η κατηγορία του 
δικαιούχου, τα στοιχεία του, το έτος ισχύος και η Υπηρεσία 
χορήγησης. Τέλος επικολλάται φωτογραφία του δικαιού¬ 
χου, η οποία και σφραγίζεται από το φορέα χορήγησης. 

ε. Δεν επιτρέπεται η μετακίνηση με πλήρη ή μειωμένη 
απαλλαγή κομίστρου με τη χρήση οποιουδήποτε άλ¬ 
λου εγγράφου, πιστοποιητικού ή ταυτότητας, πλην των 
ανωτέρω (Κάρτα Ελεύθερης Μετακίνησης και Κάρτα 
Μετακίνησης Μειωμένου Κομίστρου) και της Φοιτητικής 
Ταυτότητας Σχολών Τριτοβάθμιας Εκπαίδευσης ή Πα¬ 
νεπιστημίων της Αλλοδαπής («δΐυάθηΐ ΟαιχΙ - ΙΙηίνθΓείΙγ 
ΙΩ») μαζί με επίδειξη ισχύοντος Διαβατηρίου ή Δελτίου 
Αστυνομικής Ταυτότητας, όσον αφορά τα μέσα των 
αστικών συγκοινωνιακών φορέων της περιοχής αρμο¬ 
διότητας του ΟΑΣΑ. Για τα Παιδιά κάτω των έξι (6) 
ετών, που απαλλάσσονται πλήρως από την καταβολή 
κομίστρου στα αστικά συγκοινωνιακά μέσα περιοχής 
αρμοδιότητας Ο.Α.Σ.Α. (Ο.ΣΥ. Α.Ε. και ΣΤΑ.ΣΥ Α.Ε.) δεν 
απαιτείται η χρήση οποιουδήποτε εγγράφου. 

Αρθρο 6 

ΔΙΚΑΙΟΥΧΟΙ ΜΕΤΑΚΙΝΗΣΗΣ ΜΕ ΠΛΗΡΗ Ή ΜΕΡΙΚΗ 
ΑΠΑΛΛΑΓΗ ΑΠΟ ΤΗΝ ΚΑΤΑΒΟΛΗ ΚΟΜΙΣΤΡΟΥ 
ΣΤΑ ΑΣΤΙΚΑ ΣΥΓΚΟΙΝΩΝΙΑΚΑ ΜΕΣΑ ΠΕΡΙΟΧΗΣ 
ΑΡΜΟΔΙΟΤΗΤΑΣ ΟΑΣΑ (Ο.ΣΥ. Α.Ε. & ΣΤΑ.ΣΥ. Α.Ε.) 

α. Δικαιούχοι Ελεύθερης Μετακίνησης, είναι: 

1.Ένστολο προσωπικό της Ελληνικής Αστυνομίας, των 
Συνοριακών Φυλάκων και Ειδικών Φρουρών. 

2. Ένστολο προσωπικό Πυροσβεστικού Σώματος (μό¬ 
νιμοι και πυροσβέστες δετούς υποχρέωσης). 

3. Ένστολο προσωπικό και δόκιμοι του Λιμενικού Σώ¬ 
ματος - Ελληνικής Ακτοφυλακής. 

4. Οπλίτες θητείας και Δόκιμοι Έφεδροι Αξιωματικοί 
των τριών κλάδων των Ενόπλων Δυνάμεων. 

5. Ανάπηροι πολέμου και ειρηνικής περιόδου. 

6. Ατομα με ειδικές ανάγκες (Α.Μ.Ε.Α.). 

7. Παιδιά κάτω των έξι (6) ετών. 

Οι Δικαιούχοι Ελεύθερης Μετακίνησης απαλλάσσο¬ 
νται πλήρως από την καταβολή κομίστρου στα αστικά 
συγκοινωνιακά μέσα περιοχής αρμοδιότητας Ο.Α.Σ.Α. 
(Ο.ΣΥ. Α.Ε. και ΣΤΑ.ΣΥ Α.Ε.), υπό την προϋπόθεση της 
εφαρμογής του Άρθρου 5 της παρούσας απόφασης. 

β. Δικαιούχοι Μετακίνησης με Μειωμένους Τύπους 
Κομίστρου, είναι: 

1. Φοιτητές της Δημόσιας Τριτοβάθμιας Εκπαίδευσης. 

2. Φοιτητές Σχολών Τριτοβάθμιας Εκπαίδευσης ή 
Πανεπιστημίων της αλλοδαπής έως την ηλικία των 25 
ετών, με την επίδειξη ισχύουσας Φοιτητικής Ταυτότητας 
«δΐυόθπΐ ΟαΓά - υπίνβΓδίΙγ ΙΟ» και ισχύοντος Διαβατηρίου 
ή Δελτίου Αστυνομικής Ταυτότητας. 

3. Μαθητές της Δημόσιας Δευτεροβάθμιας Εκπαίδευ¬ 
σης άνω των 18 ετών. 

4. Σπουδαστές Δημόσιων και Ιδιωτικών Ι.Ε.Κ. έως την 
ηλικία των 22 ετών. 

5. Φοιτητές - Σπουδαστές Δημόσιων Σχολών αρμο¬ 
διότητας Υπουργείων Πολιτισμού, Άμυνας, Ναυτιλίας, 
Εργασίας, Υγείας και Τουρισμού. 

6. Πολύτεκνοι γονείς και μέλη των οικογενειών τους. 

7. Παιδιά ηλικίας από 7 έως 12 ετών. 

8. Νέοι ηλικίας από 13 έως 18 ετών. 

9. Ατομα ηλικίας άνω των 65 ετών. 

Οι Δικαιούχοι Μετακίνησης με Μειωμένους τύπους 
κομίστρου, απαλλάσσονται από την καταβολή του 50% 
των τιμών των καθορισθέντων ως άνω κομίστρων, στα 
αστικά συγκοινωνιακά μέσα περιοχής αρμοδιότητας 
Ο.Α.Σ.Α. (Ο.ΣΥ. Α.Ε. και ΣΤΑ.ΣΥ Α.Ε.), υπό την προϋπόθεση 
της εφαρμογής του Αρθρου 5 της παρούσας απόφασης. 

γ. Καταργείται το δικαίωμα μετακίνησης με μειωμέ¬ 
νους τύπους κομίστρου στους σπουδαστές εργαστηρί¬ 
ων ελευθέρων σπουδών (Ε.Ε.Σ.) τα οποία λειτουργούν 
σύμφωνα με τις διατάξεις των Αρθρων 11 και 23 του 
Ν. 3696/2008 (ΦΕΚ Α' 177/2008). 

Αρθρο 7 

ΜΑΖΙΚΗ ΠΩΛΗΣΗ ΠΡΟΪΟΝΤΩΝ ΚΟΜΙΣΤΡΟΥ 
ΜΕ ΜΕΙΩΜΕΝΗ Ή ΑΛΛΗ ΕΙΔΙΚΗ ΤΙΜΗ 

α. Ο ΟΑΣΑ δύναται να συνάπτει συμφωνίες με νομικά 
πρόσωπα δημοσίου δικαίου, επιχειρήσεις του ιδιωτικού 
τομέα, αντιπροσωπευτικές ενώσεις εργαζομένων ή ιδι¬ 
ωτών κ.α. για μαζική πώληση προϊόντων κομίστρου με 
μειωμένη ή άλλη ειδική τιμή. Η έκπτωση δεν θα υπερ¬ 
βαίνει το 25% της κανονικής τιμής των αντιστοίχων 
προϊόντων κομίστρου και δεν θα ισχύει σε περιπτώσεις 
μαζικής πώλησης μειωμένων καρτών (ετήσιων, εξάμηνης 
και τρίμηνης ισχύος). 

β. Η παροχή ενός εισιτηρίου με τη μορφή έκπτωσης, 
που ίσχυε στην περίπτωση μαζικής αγοράς δεσμίδας 
των 11 τεμαχίων, καταργείται από της ισχύος της πα¬ 
ρούσας. 


Άρθρο 8 

ΔΙΑΚΙΝΗΣΗ & ΔΙΑΘΕΣΗ ΜΗΝΙΑΙΩΝ ΚΑΙ ΕΤΗΣΙΩΝ 
ΚΑΡΤΩΝ ΑΠΕΡΙΟΡΙΣΤΩΝ ΔΙΑΔΡΟΜΩΝ. 

α. Οι μηνιαίες κάρτες και οι ετήσιες κάρτες απεριο¬ 
ρίστων διαδρομών με τα αντίστοιχα μηνιαία κουπόνια 
διακινούνται και διατίθενται αποκλειστικά από τα εκδο- 
τήρια του Συστήματος Αστικών Συγκοινωνιών και από 
τον Ο.Α.Σ.Α. Η διακίνηση και η διάθεση των μηνιαίων και 
ετήσιων καρτών απεριορίστων διαδρομών μέσω τρίτων, 
δεν επιτρέπεται. 

Άρθρο 9 

ΕΓΚΥΡΟΙ ΤΙΤΛΟΙ ΜΕΤΑΦΟΡΑΣ - ΠΡΟΣΤΙΜΑ 

α. Ως «έγκυροι τίτλοι μεταφοράς» θεωρούνται: τα 
κατά περίπτωση ισχύοντα εισιτήρια, επικυρωμένα και 
χρησιμοποιούμενα εντός του χρονικού διαστήματος 
ισχύος τους και οι κάρτες απεριορίστων διαδρομών με 
το ισχύον μηνιαίο κουπόνι συνοδευόμενες, όπου απαι¬ 
τείται, από τα προβλεπόμενα αποδεικτικά της ιδιότητας 
δικαιολογητικά (δηλαδή τις κατά περίπτωση ισχύουσες 
κάρτες ελεύθερης μετακίνησης ή μετακίνησης μειωμέ¬ 
νου κομίστρου ή/και τις ισχύουσες, κατά τα ανωτέρω, 
ακαδημαϊκές ταυτότητες). 

β. Το ύψος του προστίμου για μη κατοχή έγκυρου 
τίτλου μεταφοράς καθορίζεται στο ΘΟπλάσιο της τιμής 
του ενιαίου εισιτηρίου αξίας 1,20 ευρώ (και του μειωμέ¬ 
νου αξίας 0,60 ευρώ αντίστοιχα). 

γ. Τα παραπάνω πρόστιμα καταβάλλονται μειωμένα 
κατά πενήντα τοις εκατό (50%) εφόσον εξοφλούνται 
εντός δέκα (10) ημερολογιακών ημερών από την ημερο¬ 
μηνία επιβολής τους στα γραφεία του συγκοινωνιακού 
φορέα που τα επέβαλε, στα ΕΛΤΑ και στις συνεργαζόμε- 
νες τράπεζες, με τις εταιρείες παροχής συγκοινωνιακού 
έργου (Ο.ΣΥ. Α.Ε. και ΣΤΑ.ΣΥ. Α.Ε.). 

Αρθρο 10 

Κάθε άλλη διάταξη που ρυθμίζει διαφορετικά όλα τα 
παραπάνω ή είναι αντίθετη σε αυτά, καταργείται. Κατά 
τα λοιπά ισχύουν οι λοιπές κοινές υπουργικές αποφά¬ 
σεις και αποφάσεις της Διυπουργικής Επιτροπής ΔΕΚΟ. 

Η ισχύς της παρούσας αρχίζει από την 1η Σεπτεμ¬ 
βρίου 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 27 Αυγούστου 2014. 

